

# JÕELÄHTME VALLAVALITSUS

Transpordiamet

Eesti Geoloogiateenistus

Politsei- ja Piirivalveamet

Päästeamet 08.10.2025 nr 6-4/4555

**Kallavere küla Rohelise maaüksuse ja lähiala detailplaneering**

Teatame teile, et **Kallavere küla Rohelise maaüksuse ja lähiala detailplaneeringu avalik väljapanek toimub 21.10.–04.11.2025 ning avalik arutelu toimub Jõelähtme vallamajas 11.11.2025 kell 15.00.**

Kallavere küla Rohelise maaüksuse ja lähiala detailplaneering algatati 23.07.2020 Jõelähtme Vallavalitsuse korraldusega nr 569.

Planeeringuala hõlmab Roheline (katastritunnus: 24501:001:0660) ja Kasetaguse (katastritunnus: 24501:001:0661) maaüksust ning osa Põhjapilpa (katastritunnus: 24501:001:0316; 924 m2 ulatuses) maaüksusest. Planeeritav ala asub Kallavere küla keskosas, piirnedes ühelt poolt Ülgase tee ja teiselt poolt Põhjapilpa kinnistuga. Alale juurdepääs on läbi eraomandis oleva Põhjapilpa kinnistu. Maaüksused on osaliselt hoonestatud (seadusliku aluseta).

Koostatava detailplaneeringuga moodustatakse maaüksustest Roheline ja Kasetaguse 30 maatulundusmaa sihtotstarbega ja 2 transpordimaa sihtotstarbega krunti. Moodustatavatele maatulundusmaa kruntidele määratakse ehitusõigus ühe abihoone ja kuni kahe kasvuhoone rajamiseks, kokku ehitisealuse pinnaga kuni 60 m2. Kõik olemasolevad ja kavandatavad hooned peavad jääma detailplaneeringuga määratud hoonestusala sisse. Hoonestusalast välja jäävad hooned või hooneosad on ette nähtud ümber tõsta või lammutada. Seadustada on võimalik vaid hoonestusala piiridesse jäävaid ning ehitusõigusega määratud mahus ehitisi.

Detailplaneering on kehtiva üldplaneeringu kohane, kuna senist maakasutuse juhtotstarvet ei muudeta ja kruntidel säilib senine maatulundusmaa sihtotstarve.

Planeeringualal ja selle lähipiirkonnas on välja kujunenud aiamaade kasutamise ja aiasaaduste kasvatamise traditsioon. Planeeringu elluviimisega korrastatakse seni kaootiliselt arenenud piirkonda ning jätkatakse maa-alade kasutamist, arendamist ja ehitustegevust ühtsete reeglite ja tingimuste kohaselt.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)). Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 10.11.2025 e-posti aadressil [kantselei@joelahtme.ee](mailto:kantselei@joelahtme.ee) .

Lugupidamisega

(digitaalset allkirjastatud)

Andrus Umboja

vallavanem